system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Bob Dylan?
assistant
Bob Dylan  (pronunție: , v. AFI; născut ca Robert Allen Zimmerman, ) la Duluth, Minnesota, SUA este un cântăreț, compozitor, muzician și poet american ale cărui contribuții în muzica americană sunt comparabile, în faimă și influență, cu cele ale lui Stephen Foster, Irving Berlin, Woody Guthrie și Hank Williams.

O parte din cele mai apreciate cântece ale lui Dylan sunt din anii 1960, iar cântece precum "Blowin' in the Wind" și "The Times They Are a-Changin'" au devenit embleme ale mișcărilor anti-război și pentru drepturile civile la scară mondială. Albumul Together Through Life a intrat în topul vânzărilor de albume din Marea Britanie și din SUA în 2009, Bob Dylan fiind astfel cel mai în vârstă artist care reușește acest lucru.

Pe lângă faptul că este cântăreț vocal, Dylan mai cântă și la muzicuță, chitară, chitară bas, pian și orgă electronică.

În 2004 a fost trecut pe locul doi în lista celor mai mari artiști ai tuturor timpurilor al revistei Rolling Stone.

Din ianuarie 2011 creația sa este obiect de studiu la Catedra de Istorie a Ideilor din cadrul Facultății de Filosofie, Istorie a Ideilor și a Artelor și Limbi Clasice, Universitatea Oslo, Norvegia.

În anul 2016 i-a fost decernat Premiul Nobel pentru Literatură, „pentru crearea de noi expresii poetice în cadrul marii tradiții a cântecului american”. 
Bob Dylan nu a fost prezent la banchetul din 10 decembrie 2016 dat în cinstea câștigătorilor premiului Nobel. Cuvântarea sa de mulțumire a fost citită de Azita Raji, ambasadorul SUA în Suedia.

Bob Dylan a fost atras in cursul vietii de trăiri religioase și experiențe spirituale deosebite, în general legate de tradiția iudeo-creștină. La 13 ani părinții i-au organizat la sinagoga ortodoxă Agudat Ahim, care funcționa în acea vreme la Hibbing, Minnesota, ceremonia de Bar Mițva, pentru care a învățat noțiuni de ebraică și iudaism cu un rabin din Brooklyn. A participat la o tabără de tineret evreu sionist, mai târziu a vizitat Israelul, s-a interesat de viața de kibuț, iar la finele anilor 1970 a parcurs o etapă creștină, fiind convertit la creștinism de membri ai congregației Vineyard, de orientare neoprotestantă evanghelistă. Mai târziu, a fost în audiență la rabinul din Lubavici, a participat la unele evenimente, inclusiv la o campanie de donații ale mișcării hasidice Habad, a organizat o ceremonie de Bar Mițva pentru unul din fiii săi la Zidul Plângerii din Ierusalim etc

Viață și carieră 
În 1976 Dylan scrie cântecul "Hurricane", care, deși are o lungime de 8 minute și 32 de secunde, ajunge pe locul 33 în topul cântecelor americane.

Discografie

Albume 
 Bob Dylan, 1962 			
 The Freewheelin' Bob Dylan, 1963 	
 The Times They Are a-Changin', 1964 	
 Another Side of Bob Dylan, 1964
 Bringing It All Back Home, 1965 	
 Highway 61 Revisited, 1965 	
 Blonde on Blonde, 1966 	
 John Wesley Harding, 1967 	
 Nashville Skyline, 1969 	
 Self Portrait, 1970 	
 New Morning, 1970 
 Pat Garrett & Billy the Kid, 1973 	
 Dylan, 1973 	
 Planet Waves, 1974 	
 Blood on the Tracks, 1975 	
 The Basement Tapes, 1975 	
 Desire, 1976 	
 Street-Legal, 1978 	
 Slow Train Coming, 1979 	
 Saved, 1980 		
 Shot of Love, 1981 		
 Infidels, 1983 	
 Empire Burlesque, 1985 	 	
 Knocked Out Loaded, 1986 	
 Down in the Groove, 1988 		
 Oh Mercy, 1989 		
 Under the Red Sky, 1990 		
 Good as I Been to You, 1992 		
 World Gone Wrong, 1993 	 	
 Time Out of Mind, 1997 	
 Love and Theft, 2001 	
 Modern Times, 2006
 Together Through Life, 2009
 Christmas at Heart, 2009
 Tempest, 2012

Compilații 
 Bob Dylan's Greatest Hits, 1967 	
 Bob Dylan's Greatest Hits Vol. II, 1971 	
 Masterpieces, 1978
 Biograph, 1985 	
 The Bootleg Series, Vols. 1-3: Rare And Unreleased, 1961-1991, 	1991 	
 Bob Dylan's Greatest Hits Volume 3, 1994 	
 The Best of Bob Dylan, Vol. 1 (UK), 1997
 The Bootleg Series Vol. 4: Bob Dylan Live 1966, The "Royal Albert Hall" Concert, 1998 	
 The Best of Bob Dylan, Vol. 2, 2000
 The Essential Bob Dylan, 2000 	
 The Bootleg Series Vol. 5: Bob Dylan Live 1975, The Rolling Thunder Revue, 2002 	
 The Bootleg Series Vol. 6: Bob Dylan Live 1964, Concert at Philharmonic Hall, 2004	
 The Bootleg Series Vol. 7: No Direction Home: The Soundtrack, 2005 	
 The Best of Bob Dylan (US), 2005
 Dylan, 2007
 The Original Mono recordings, 2010
 The Best of the Original Mono Recordings, 2010

Înregistrări live 
 Before the Flood, 1974 	
 Hard Rain, 1976 	
 Bob Dylan at Budokan, 1979 	
 Real Live, 1984 	 	
 Dylan & The Dead, 1989 	
 The 30th Anniversary Concert Celebration, 1993 	
 MTV Unplugged, 1995 	
 Live at the Gaslight 1962, 2005 			
 Live at Carnegie Hall 1963, 2005 
 In Concert at Brandeis University 1963, 2010			

Începând din 2006 Bob Dylan prezintă emisiunea "Theme Time Radio Hour" la postul XM Radio.

Note

Bibliografie

Legături externe 

 

 Expecting Rain – Dylan news and events, updated daily
 BobLinks – Comprehensive log of concerts and set lists
 Bjorner's Still on the Road – Information on recording sessions and performances
 
 
 Dylan interview list (with links)
 Secrete de succes și personalitatea lui Bob Dylan, video
 Cariera lui Bob Dylan – istoria unei legende scrisă în mii de „poezii” pe muzică, 20 mai 2010, Călin Angheluță, Amos News
 Bob Dylan, muzica fără efecte speciale, 4 iunie 2010, Gabriela Lupu, România liberă

Nașteri în 1941
Nașteri pe 24 mai
Americani cunoscuți sub pseudonimele folosite
Americani în viață
Cantautori americani
Cantautori evrei
Cântăreți americani din secolul al XX-lea
Cântăreți americani din secolul al XXI-lea
Cântăreți evrei
Câștigătorii premiilor Grammy
Comandori ai Ordinului Artelor și Literelor
Convertiți la creștinism
Evrei americani
Evrei în viață
Laureați ai Premiului Nobel pentru Literatură
Laureați evrei ai Premiului Nobel
Laureați ai premiului Pulitzer
Memorialiști americani
Muzicieni ai Asylum Records
Muzicieni ai Columbia Records
Muzicieni americani
Multi instrumentaliști americani
Onorați ai Kennedy Center
Poeți americani
Rock and Roll Hall of Fame